न्यूजीलैंड पांचवां वनडे 47 रन से जीता, पाक का सीरीज पर 4-1 से कब्जा
Pakistan vs New Zealand 2023 ODI Series Highlights. न्यूजीलैंड ने पाकिस्तान को पांच मैचों की वनडे सीरीज के पांचवें और अंतिम मुकाबले में 47 रन से हरा दिया है। ये सीरीज पाकिस्तान ने 4-1 से अपने नाम की
न्यूजीलैंड ने पाकिस्तान को पांच मैचों की वनडे सीरीज के पांचवें और अंतिम मुकाबले में 47 रन से हरा दिया है। ये सीरीज पाकिस्तान ने 4-1 से अपने नाम की। कराची में टॉस जीतकर पहले बैटिंग करने उतरी न्यूजीलैंड की टीम ने 49.3 ओवर में 299 रन पर ऑलआउट हो गई और पाकिस्तान को 300 रन का टारगेट दिया।
जवाब में पाकिस्तान 46.1 ओवर में 252 रन पर ही सिमट गई। न्यूजीलैंड के हेनरी शिप्ले ने इस मैच में शानदार प्रदर्शन किय। उन्होंने नौ ओवर फेंके, इस दौरान 34 रन देकर तीन अहम विकेट भी झटके। इसमें एक मेडन ओवर भी शमिल है। शिप्ले को उनके इस प्रदर्शन के लिए प्लयेर ऑफ द मैच चुना गया। वहीं प्लेयर्स ऑफ द सीरीज का खिताब फखर जमान को दिया गया। उन्होंने इस सीरीज में 363 रन बनाए।
252 रनों पर सिमटी पाकिस्तान की टीम
पांचवें वनडे मुकाबले की बात करें टॉस जीतकर पहले बल्लेबाजी करते हुए न्यूजीलैंड की टीम कराची में टॉस जीतकर पहले बैटिंग करने उतरी न्यूजीलैंडकी टीम ने 49.3 ओवर में 299 रन पर ऑलआउट हो गई। जवाब में पाकिस्तान 46.1 ओवर में 252 रन पर ही सिमट गई।
न्यूजीलैंड की और से विल यंग ने 87, टॉम लाथम ने 59 और मार्क चैपमैन ने 43 रन की पारी खेली। पाकिस्तान के लिए शाहीन शाह अफरीदी तीन, उसामा मीर और शादाब खान ने दो-दो विकेट झटके। वहीं मोहम्मद वसीम और हारिस रऊफ ने एक-एक विकेट लिए।
जवाब में पाकिस्तान की टीम 46.1 ओवर में 252 रनों पर सिमट गई। इफ्तिखार अहमद ने सबसे ज्यादा नाबाद 94 और आगा सलमान ने 57 रन बनाए। पाकिस्तान के कप्तान बाबर आजम के करियर का यह 100वां वनडे मैच था। बाबर इस मैच में यादगार पारी नहीं खेल सके और मात्र एक रन बना कर आउट हो गए। न्यूजीलैंड की ओर से हेनरी शिप्ले और रचिन रवींद्र ने तीन-तीन जबकि एडम मिल्ने, मैट हेनरी और ईश सोढी ने एक-एक विकेट लिए।
ODI रैंकिंग में तीसरे स्थान पर पहुंचा पाकिस्तान
इसके साथ ही न्यूजीलैंड से मिली हार के बाद पाकिस्तान टीम को नुकसान हुआ। वनडे रैकिंग में पाकिस्तान टीम पहले स्थान से तीसरे स्थान पर पहुंच गई है। ऑस्ट्रेलिया ने 113 रेटिंग के साथ पहले स्थान पर फिर से कब्जा कर लिया है। दूसरे स्थान पर टीम इंडिया मौजूद है। पाकिस्तान तीसरे पायदान पर 112 रेटिंग के साथ काबिज हैं। इससे पहले 5 मई 2023 को क्रिकेट इतिहास में पहली बार पाकिस्तान टीम ODI रैंकिंग में नंबर-1 बनी थी। पाकिस्तान से दो दिन में ही नंबर-1 का ताज छीन गया।
